玉局觀拜東坡先生海外畫像
作者：陸游
朝代：宋

paragraphs: 商周去不還，盛哉漢唐宋。
蘇公本天人，謫墮爲世用。
太平極嘉祐，珠玉始包貢。
公車三千牘，字字岌飛動。
氣力倒犀象，律呂諧鸞鳯。
天驥西極來，矯矯不受鞚。
飛騰上臺閣，廢放落雲夢。
至寶不侵蝕，終亦老侍從。
晚途遷海表，萬里天宇空。
豈惟騎鯨魚，遂欲跨螮蝀。
心空物莫撓，氣老筆愈縱。
粃糠郊祀歌，遠友清廟頌。
我生雖後公，妙句得吟諷。
整衣拜遺像，千古尊正統。